Държавен вестник, бр. 15, 2024 г., стр. 5

БРОЙ  15	
Д Ъ Р Ж А В Е Н  В Е С Т Н И К 	
СТР.  5  
нален референдум по смисъла на чл. 13, ал. 5
ЗПУГДВМС (Предложението). С Предложени-
ето се иска да бъдат предприети „необходимите 
действия за вземане на решение от страна 
на Народното събрание“ за произвеждане на 
национален референдум с въпрос „Съгласни 
ли сте българският лев да бъде единствена 
официална валута в България до 2043 годи-
на?“, „тъй като това е поискано от повече от 
400 000 (четиристотин хиляди) граждани с 
избирателни права съобразно изискването на 
чл. 10, ал. 2 ЗПУГДВМС“.
На 6.06.2023 г. главният директор на Главна 
дирекция „Гражданска регистрация и админис- 
тративно обслужване“ в Министерството на 
регионалното развитие и благоустройството 
представя на Народното събрание протокол 
по чл. 13, ал. 2 ЗПУГДВМС, удостоверяващ 
470 973 коректни записа в подписката.
На 7.06.2023 г. председателят на Народното 
събрание разпределя Предложението на четири 
постоянни комисии: Комисията по правни 
въпроси – водеща, Комисията за прякото 
участие на гражданите и взаимодействието 
с гражданското общество, Комисията по бю-
джет и финанси и Комисията по въпросите 
на Европейския съюз.
На 4.07.2023 г. трима народни предста-
вители от парламентарната група „Възраж-
дане“ внасят в Народното събрание проект 
за решение за произвеждане на национален 
референдум със следното съдържание: „На-
родното събрание на Република България 
на основание чл. 84, т. 5 и чл.  86, ал. 1 от 
Конституцията на Република България реши: 
Одобрява предложението за произвеждане на 
национален референдум по следния въпрос за 
гласуване: Съгласни ли сте българският лев 
да бъде единствена официална валута в Бъл-
гария до 2043 година?“. Проектът за решение 
е регистриран с № 49-354-02-65.
На 4.07.2023 г. председателят на Народното 
събрание разпределя проекта за решение на 
тримата народни представители на четири 
постоянни комисии: Комисията по правни 
въпроси, Комисията за прякото участие на 
гражданите и взаимодействието с граждан-
ското общество, Комисията по бюджет и 
финанси и Комисията по въпросите на Ев-
ропейския съюз.
На 5.07.2023 г. Комисията по правни въпро-
си на свое заседание обсъжда Предложението 
и след проведеното обсъждане го поставя 
на гласуване, като 7 народни представители 
гласуват „за“, 8 – „против“ и 7 – „въздържал 
се“. Председателят на Комисията по правни 
въпроси запознава членовете є с проект за 
решение, „което трябва да изготви Комисията“ 
„с оглед на задължението, което ни вменява 
Закона, и с оглед на проведеното гласуване“. 
Проектът за решение гласи: „Народното събра-
ние, като взе предвид резултата от гласуването, 
изразените мнения и становища в Доклада 
на Комисията по правни въпроси и на осно-
вание чл. 86, ал. 1 от Конституцията и чл. 9, 
ал. 4 и чл. 10, ал. 2 във връзка с чл. 13, ал. 7 
ЗПУГДВМС реши: Отхвърля предложението 
за провеждане на национален референдум, 
с въпроса: „Съгласни ли сте българският 
лев да бъде единствена официална валута в 
България до 2043 година?“. Мотивите са в 
доклад, който ще бъде изготвен към решени-
ето“. Проектът за решение не е подложен на 
отделно гласуване от членовете на Комисията 
по правни въпроси, видно от протокола от 
нейното заседание.
Проектът за решение, изчетен от предсе-
дателя на Комисията по правни въпроси на 
заседанието є от 5.07.2023 г., е представен 
на народните представители в пленарното 
заседание на 7.07.2023 г. ведно с „Доклад 
от Комисията по правни въпроси относно 
Предложение за произвеждане на национален 
референдум с въпрос „Съгласни ли сте бъл-
гарският лев да бъде единствена официална 
валута в България до 2043 година?“, № ПГ-
48-339-01-2, внесено от Инициативен комитет 
на граждани на 7 април 2023 г.“. Народните 
представители след обсъждане по точката от 
дневния ред „Предложение за произвеждане на 
национален референдум с въпрос „Съгласни 
ли сте българският лев да бъде единствена 
официална валута в България до 2043 го-
дина?“ са поканени от председателстващия 
пленарното заседание да изразят волята си, 
като прави следното уточнение: „[д]а поясня 
за всички – гласуваме предложението на Въз-
раждане, на организаторите на референдума, 
което е неподкрепено от Комисията, тоест, 
който гласува „за“, ще гласува за провеждане 
на референдума, който гласува „против“, ще 
бъде против провеждане на референдум“.
Резултатът от гласуването, видно от стено-
графския протокол от пленарното заседание, 
е: гласували 213 народни представители, от 
които 68 „за“, 99 „против“ и 46 „въздържал 
се“, а при незабавното повторно гласуване 
на основание чл. 66, ал. 2 от Правилника за 
организацията и дейността на Народното съб- 
рание (обн., ДВ, бр. 39 от 2023 г.; доп., бр. 41 
от 2023 г.; попр., бр. 42 от 2023 г.; ПОДНС) 
гласували 212 народни представители, от ко-
ито 68 „за“, 98 „против“ и 46 „въздържал се“.
Непосредствено след проведеното гласуване 
и прегласуване и изричното съобщаване от 
председателстващия на пленарното заседание, 
че „[п]редложението не е прието“, народни 
представители от парламентарната група 
„Възраждане“, от парламентарната група 
„Има такъв народ“ и народен представител, 
който не е член на парламентарна група, са 
упражнили правото си на обяснение на своя 
различен вот от този на мнозинството.